Daar is niks fout daarmee nie, inteendeel. As mens jou motor kan verpersoonlik moet die geleentheid aangegryp word. Veral as jy hard gewerk het om te kom waar jy is, dan is dit net meer as reg dat jy jouself bederf. Maar hoe gemaak as die C180 AMG Line wat jy jou oog op het, so basies is dat jy letterlik moet diep grawe om enigsins ‘anders’ te wees?
Daar is ŉ sekere verwagting wanneer mens met sommige motorvervaardigers gekonfronteer word. Jy weet wat om te verwag en by ander weet jy wat jy op verwagte kan wees. En té veel windgeraas op ŉ Mercedes is nie iets wat jy verwag nie. Dalk kan dit toegeskryf word aan die lae profiel bande, maar dan moet klankdemping opgeknap word. Ons paaie is mos nie so glad soos Europa sŉ nie, of hoe?
Ons het reeds aan die C180 AMG Line se prys geraak en baie sal daarna kyk as astronomies. En tog, vir sommige sal dit nie ŉ probleem wees nie, maar vir ander, wat eers die kat goed uit die boom bekyk, sal dit nie sin maak nie.